સાજિદ ખાનની ફિલ્મ હમશકલ્સ અંગે લોકોએ ઘણી આશાઓ સેવી રાખી છે અને લોકોની આવી આશાઓ ઉપર સાવ તો પાણી નહીં ફરે, પણ જો એમ કહીએ તો ખોટું નહીં ગણાય કે હમશકલ્સ જોવા તો જજો, પણ વધુ પડતી અપેક્ષાઓ સાથે ન જતાં. સૈફ અલી ખાન, રીતેશ દેશમુખ, રામ કપૂર જેવા બહેતરીન કલાકારો હોવા છતાં હમશકલ્સ ફિલ્મ આટલી પણ મજાની નથી કે લોકોના હાસ્યની છોળો થિયેટરોમાં ગૂંજતી સંભળાય. જોકે તમામ કલાકારો અને દિગ્દર્શક સાજિદ ખાને પોતાના તરફથી કોઈ કચાસ નથી રાખી અને તે તમામ ટ્રિક્સ અજમાવી છે કે જેના પગલે અત્યાર સુધી બૉક્સ ઑફિસે તેઓ સફળ થતા રહ્યાં છે.